% tex2asc-version: 1.2
%
%    Life of Chabrias.
%
%    Contributor: Nicholas Koenig <nkoenig@ctc.ctc.edu>
%
%    Original publication data:
%         Barss, John E.  _Cornelius_Nepos:_Twenty_Lives_
%                                             New York: Macmillan & Co., 1900
%
%    Version: 0.01 (Beta), 5 September 1994
%
%    This file is in the Public Domain.
%

\input ks_macros
\docversion=1.5pt \warnifold

%From nkoenig@ctc.ctc.edu  Sun Sep  4 00:14:38 1994
%Return-Path: <nkoenig@ctc.ctc.edu>
%Received: from mx3.u.washington.edu by stein2.u.washington.edu
%	(5.65+UW94.4/UW-NDC Revision: 2.30 ) id AA09640;
%	Fri, 2 Sep 94 13:29:06 -0700
%Received: from ctc.ctc.edu by mx3.u.washington.edu
%	(5.65+UW94.4/UW-NDC Revision: 2.30 ) id AA10917;
%	Fri, 2 Sep 94 13:29:05 -0700
%Received: by ctc.ctc.edu
%	(1.38.193.5/16.2) id AA23192; Fri, 2 Sep 1994 13:29:31 -0700
%Date: Fri, 2 Sep 1994 13:29:31 -0700 (PDT)
%From: Nicholas Koenig <nkoenig@ctc.ctc.edu>
%Subject: Libellus text
%To: perseant@u.washington.edu
%Message-Id: <Pine.3.89.9409021350.A23113-0100000@ctc.ctc.edu>
%Mime-Version: 1.0
%Content-Type: TEXT/PLAIN; charset=US-ASCII
%Status: OR

\centerline{CORNELI NEPOTIS}
\medskip
\centerline{CHABRIAS}
\bigskip

%     Chabrias invents a new method of resisting a charge.

\chap  Chabrias Atheniensis.  Hic quoque in summis habitus est ducibus
resque multas memoria dignas gessit.  Sed ex iis elucet maxime inventum
eius in proelio quod apud Thebas fecit, cum Boeotis subsidio venisset. 
Namque in eo victoria fidentem summum ducem Agesilaum, fugatis iam ab eo
conducticiis catervis, eo frustratus est, quod reliquam phalangem loco
vetuit cedere obnixoque genu scuto proiecta hasta impetum excipere
hostium docuit.  Id novum Agesilaus contuens progredi non est ausus
suosque iam incurrentis tuba revocavit.  Hoc usque eo tota Graecia fama
celebratum est ut illo statu Chabrias sibi statuam fieri voluerit, quae
publice ei ab Atheniensibus in foro consituta est.  Ex quo factum est ut
postea athletae ceterique artifices iis statibus in statuis ponendis
uterentur quibus victoriam essent adepti.

%    He wins fame in Egypt and Cyprus, fighting against Persia for the
%                               Egyptians.

\chap  Chabrias autem multa in Europa bella administravit, cum dux
Atheniensium esset; in Aegypto sua sponte gessit; nam Nectanabin adiutum
profectus regnum ei constituit.  Fecit idem Cypri, sed publice ab
Atheniensibus Euagorae adiutor datus, neque prius inde discessit quam
totam insulam bello devinceret; qua ex re Athenienses magnam gloriam
sunt adepti.  Interim bellum inter Aegyptios et Persas conflatum est. 
Athenienses cum Artaxerxe societatem habebant, Lacedaemonii cum
Aegyptiis, a quibus magnas praedas Agesilaus rex eorum faciebat.  Id
intuens Chabrias, cum in re nulla Agesilao cederet, sua sponte eos
adiutum profectus Aegyptiae classi praefuit, pedestribus copiis
Agesilaus.  

%       Chabrias is recalled to Athens on complaint of the Persians.

\chap  Tum praefecti regis Persae legatos miserunt Athenas questum
quod Chabrias adversum regem bellum gereret cum Aegyptiis.  Athenienses
diem certam Chabriae praestituerunt, quam ante domum nisi redisset,
capitis se illum damnaturos denuntiarunt.  Hoc ille nuntio Athenis
rediit, neque ibi diutius est moratus quam fuit necesse. Non enim
libenter erat ante oculos suorum civium, quod et vivebat laute et
indulgebat sibi liberalius quam ut invidiam vulgi posset effugere.  Est
enim hoc commune vitium magnis liberisque civitatibus, ut invidia
gloriae comes sit, et libenter de iis detrahant quos eminere videant
altius, neque animo aequo pauperes alienam opulentiam intueantur. 
Itaque Chabrias, quoad ei licebat, plurimum aberat.  Neque vero solus
ille aberat Athenis libenter, sed omnes fere principes fecerunt idem,
quod tantum se ab invidia putabent afuturos quantum a conspectu suorum
recesserint.  Itaque Conon plurimum Cypri vixit, Iphicrates in Thracia,
Timotheus Lesbi, Chares Sigei, dissimilis quidem Chares horum et factis
et moribus, sed tamen Athenis et honoratus et potens.

%               The manner of his death.

\chap  Chabrias autem periit bello sociali tali modo.  Oppugnabant
Athenienses Chium.  Erat in classe Chabrias privatus, sed omnis qui in
magistratu erant auctoritate anteibat, eumque magis milites quam qui
praeerant suspiciebant.  Quae res ei maturavit mortem.  Nam dum primus
studet portum intrare gubernatoremque iubet eo derigere navem, ipse sibi
perniciei fuit; cum enim eo penetrasset, ceterae non sunt secutae.  Quo
facto circumfusus hostium concursu, cum fortissime pugnaret, navis
rostro percussa coepit sidere.  Hinc refugere cum posset, si se in mare
deiecisset, quod suberat classis Atheniensium quae exciperet natantis,
perire maluit quam armis abiectis navem relinquere in qua fuerat vectus. 
Id ceteri facere noluerunt, qui nando in tutum pervenerunt.  At ille,
praestare honestam mortem existimans turpi vitae, comminus pugnans telis
hostium interfectus est.
  
\bye
